ผถห. SABUY ไฟเขียวซื้อหุ้น “TBSP” 73.48% – ขายเพิ่มทุน “TKS” 9.68% ลุยต่อยอดธุรกิจครบวงจร
ผู้ถือหุ้น SABUY อนุมัติดีลซื้อหุ้น TBSP จาก TKS และออกหุ้นเพิ่มทุนให้ TKS เข้าถือหุ้น 9.68% หวังต่อยอดธุรกิจร่วมกันแบบครบวงจร
ผู้ถือหุ้น SABUY อนุมัติดีลซื้อหุ้น TBSP จาก TKS และออกหุ้นเพิ่มทุนให้ TKS เข้าถือหุ้น 9.68% หวังต่อยอดธุรกิจร่วมกันแบบครบวงจร
30 ส.ค. 2564

นายชูเกียรติ รุจนพรพจี ประธานเจ้าหน้าที่บริหาร บริษัท สบาย เทคโนโลยี หรือ SABUY กล่าวว่า ในการประชุมสามัญผู้ถือหุ้นเมื่อวันที่ 24 สิงหาคมที่ผ่านมา ที่ประชุมผู้ถือหุ้นของบริษัทฯ ได้อนุมัติให้บริษัทฯ เพิ่มทุน จดทะเบียนเป็น 1,292,250,000 บาทโดยการออกหุ้นเพิ่มทุนจำนวน 110,000,000 หุ้น (พาร์ 1 บาท) หรือ 9.68% เพื่อจำหน่ายให้กับ บริษัท ที.เค.เอส. เทคโนโลยี จำกัด (มหาชน) (TKS) ในราคา 8.95 บาท เป็นเงิน 984,500,000 บาท และขายหุ้นทั้งหมดใน บริษัท เวนดิ้ง พลัส จำกัด มูลค่า 1,020,522,000 บาท ให้ TBSP พร้อมกันนี้     อนุมัติให้บริษัท
เข้าซื้อหุ้นสามัญจำนวน 150,061,118 หุ้น หรือ 73.48% ของบริษัท ทีบีเอสพี จำกัด (มหาชน) (TBSP) จากบริษัท ที.เค.เอส. เทคโนโลยี จำกัด (มหาชน) (TKS) ด้วยเงินลงทุนประมาณ 2,005,022,000 บาท
“ทาง SABUY มีความยินดีอย่างยิ่ง ที่ได้เป็นพันธมิตรทางธุรกิจกับกลุ่ม TKS ซึ่งเป็นกลุ่มบริษัทที่เชี่ยวชาญ ด้านเทคโนโลยีเช่นเดียวกัน และเชื่อว่า SABUY และ TKS จะสามารถร่วมกันต่อยอดธุรกิจโดยการสร้างสรรค์นวัตกรรม ใหม่ๆ โดยเฉพาะด้าน E-Money ที่ตอบสนองความต้องการของลูกค้าและผู้บริโภคในยุคดิจิตอลได้อย่างรวดเร็วและมี ประสิทธิภาพ
นอกจากนี้เราสามารถขยายฐานลูกค้าใน ecosystem ของกลุ่มสบาย อาทิ เวนดิ้งพลัส ธุรกิจตู้จำหน่าย สินค้าอัตโนมัติ, สบายโซลูชั่นส์ และระบบจัดการร้านค้าปลีก POS, ธุรกิจ e-commerce และระบบจัดการ Supply chain, ธุรกิจประกันภัยและสินเชื่อ, รวมถึงสบาย มันนี่ ธุรกิจกระเป๋าเงินอิเล็กทรอนิกส์ (e-wallet) สามารถขยาย เข้าไปในกลุ่มโรงงานอุตสาหกรรม สถานศึกษา 
รวมถึงสถานที่ต่างๆ ที่เป็นพันธมิตร ลูกค้า และคู่ค้าของ กลุ่ม ทีเคเอส ได้มากยิ่งขึ้นอีกด้วยโดย TKS เป็นผู้ถือหุ้นใหญ่ใน บมจ. ซินเน็ค Synnex หนึ่งในผู้นำด้าน IT Ecosystem ของไทย และ จะถือหุ้นร่วมกันใน TBSP ซึ่งหลังการเปลี่ยนแปลง SABUY จะถือหุ้น 73.48% และ TKS ถือหุ้นไม่เกิน 25% ของทุนจดทะเบียนทั้งหมด ของ TBSP” นายชูเกียรติ กล่าวสรุป